**Ministru kabineta rīkojuma projekts**

**“Par valsts kapitālsabiedrību padomju veidošanu”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 13.pants. |
| 2. | Pašreizējā situācija un problēmas, kuru risināšanai tiesību akta projekts iztrādāts, tiesiskā regulējuma mērķis un būtība | Māra Kučinska vadītā Ministru kabineta deklarācijā par iecerēto darbību 63.punktā ir noteikts uzdevums, līdz 2016.gada beigām pabeigt sarunas par Latvijas iestāšanos OECD, noslēdzot atlikušos atvērtos jautājumus. Sarunām ar OECD viens no šādiem atvērtajiem jautājumiem ir padomju veidošana lielajās valsts kapitālsabiedrībās, kuru rādītāji atbilst likuma 106.panta pirmajā daļā noteiktajiem kritērijiem.Publiskas personas kapitāla daļu un kapitālsabiedrību pārvaldības likuma (turpmāk – likums) 106.panta pirmā daļa noteic kritērijus, atbilstoši kuriem kapitālsabiedrībā izveidojama padome, ja iepriekšējā pārskata gadā sabiedrības rādītāji atbilst visiem šādiem kritērijiem:* neto apgrozījums ir lielāks par 21 miljonu *euro*;
* bilances kopsumma ir lielāka par 4 miljoniem *euro.*

Likuma 107.panta pirmajā daļā noteikts, ka padome ir sabiedrības pārraudzības institūcija, kas pārstāv akcionāru intereses sapulču starplaikā un pārrauga valdes darbību. Likuma 107.panta otrajā daļā norādīti padomes uzdevumi, tajā skaitā bet ne tikai, iepriekš izskatīt visus jautājumus, kas ir akcionāru vai akcionāru sapulces kompetencē vai kas pēc valdes vai padomes locekļu ierosinājuma, izteikti izskatīšanai akcionāru sapulcē, un sniegt atzinumu par tiem, sniegt akcionāram priekšlikumus par sabiedrības darbības uzlabošanu. Ar rīkojuma projektu paredzēts noteikt lielo valsts kapitālsabiedrību padomju izveidošanas termiņus, lai tās tiktu izveidotas un varētu uzsākt pildīt savus uzdevumus 2016. gada laikā, atbilstoši OECD ziņojumā par valsts kapitālsabiedrību pārvaldību Latvijā ietvertajām rekomendācijām un Latvijas Republikas Ministru Prezidentes 2016. gada 13. janvāra vēstulē OECD Korporatīvās pārvaldības komitejas un Valsts uzņēmumu pārvaldības un privatizācijas darba grupas vadītājiem sniegtajai informācijai par padomju veidošanu lielākajās valsts kapitālsabiedrībās.  |
| 3. | Projekta izstrādē iesaistītās institūcijas | Pārresoru koordinācijas centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt  | Rīkojuma projektā ietvertais regulējums attiecas uz tām ministrijām, kuras ir lielo kapitālsabiedrību valsts kapitāla daļu turētāji – Ekonomikas ministrija, Finanšu ministrija, Satiksmes ministrija, Zemkopības ministrija. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām rīkojuma projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām**  |
| 1. | Projekta izpildē iesaistītās institūcijas | Pārresoru koordinācijas centrs, Ekonomikas ministrija, Finanšu ministrija, Satiksmes ministrija, Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Saistībā ar rīkojuma projektu nav nepieciešams veidot jaunas vai reorganizēt, likvidēt esošās institūcijas.  |
| 3. | Cita informācija | Nav |

Anotācijas III- VI sadaļa – projekts šo jomu neskar.

Ministru prezidents Māris Kučinskis

Finanšu ministre Dana Reizniece - Ozola

Vīza:

Pārresoru koordinācijas centra vadītāja vietnieks V.Vesperis

24.03.2016

469

E.Stankevičs; 67082992,

Edmunds.Stankevics@pkc.mk.gov.lv